送北京學生曹慈明秀才之京師
作者：晁補之
朝代：宋

paragraphs: 魏武子孫今寂莫，唐來只有畫將軍。
鄴城初見黄須面，尚喜登堂詞若雲。
乃公白首圖籍裏，小心恐懼教其子。
文章錦心仍繡腑，屠龍殫家安用許。
半年繫船康海門，官忙不共持一樽。
岡頭梨花吹欲盡，淮口汴流來正渾。
鄙夫日欲向吳越，官滿一封飛魏闕。
著書虎觀未敢言，蔽身蟬葉真癡絕。